[{"text_idx": "#000000", "text": "Offsite Ready \u2013 growing best practice in offsite construction\nSkills on Site (SonS) \u2013 providing on site learning for students"}, {"text_idx": "#000003", "text": "'Deall Eich Pw\u0302er' i wella sgiliau datgarboneiddio cartrefi"}, {"text_idx": "#000004", "text": "Gwahoddir myfyrwyr adeiladu, crefftwyr a gweithwyr proffesiynol i 'Deall Eich Pw\u0302er' trwy ymweld a\u0302 modiwl arddangos newydd yng nghyfleuster SA1 CWIC. Ei ddiben \u2013 yw rhoi\u2019r sgiliau a\u2019r wybodaeth i bobl sy\u2019n ymwneud ag adeiladu ddatgarboneiddio stoc tai ein gwladMae\u2019r modiwl hyfforddi \u2018Deall Eich Pw\u0302er\u2019 yn gydweithrediad rhwng Canolfan Arloesi Adeiladwaith Cymru (CWIC) Prifysgol Cymru y Drindod Dewi Sant a Sero, cwmni technoleg ynni sydd wedi\u2019i leoli yng Nghymru. Bydd y modiwl yn ymgymryd a\u0302'r daith ffordd gyntaf o\u2019i bath ar hyd a lled Cymru, ac yn dangos i\u2019r rheini a fydd yn bresennol fanteision ymgysylltu a\u0302 thechnolegau carbon isel.Ni ellir bellach ddefnyddio tanwyddau ffosil i wresogi tai cymdeithasol newydd eu hadeiladu. Yn fuan iawn, bydd angen i 1.4 miliwn o gartrefi* gyrraedd y safonau amgylcheddol uchaf posibl os yw Llywodraeth Cymru am gyrraedd ei thargedau ar gyfer Sero Net. O ganlyniad, mae yna gyfle enfawr i fyfyrwyr a gweithwyr proffesiynol sy\u2019n gweithio yn y diwydiant adeiladu gefnogi\u2019r ymdrech i leihau allyriadau carbon trwy addasu eu sgiliau a\u2019u gwybodaeth a\u2019u diogelu at y dyfodol.Mae Deall Eich Pw\u0302er yn cynnwys modelau gweithredol o'r darnau hyn o dechnoleg werdd \u2013 pympiau gwres o'r ddaear ac o'r aer, storfa batris, gwefru cerbydau trydan, gwydr solar, a gwresogi o dan y llawr \u2013 ymhlith llawer o rai eraill. Mae hyn yn galluogi buddiolwyr i gael yr hyfforddiant sgiliau ymarferol sydd mor werthfawr i grefftwyr a gweithwyr proffesiynol fel ei gilydd.Dywedodd Gareth Evans, Pennaeth CWIC: \u201cWrth i ni anelu at sero net, mae ar fwy a mwy o unigolion angen cymorth i addasu i ddiwydiant sy\u2019n newid. Dysgodd llawer o bobl eu crefft cyn i dechnoleg werdd ddod yn 'brif ffrwd\u2019. Bydd y fenter hon yn sicrhau bod unrhyw un sy\u2019n bresennol, waeth beth fo\u2019i brofiad a\u2019i arbenigedd, yn gallu teimlo\u2019n hyderus ac yn alluog wrth wynebu\u2019r cyfle cyffrous a ddarperir gan ddatgarboneiddio.\u201dDywedodd Andy Sutton, Cyd-sylfaenydd a Phrif Swyddog Arloesi Sero: \u201cMae sero net yn ymwneud a\u0302 phawb yn symud ymlaen gyda'i gilydd i leihau effaith carbon ein cartrefi. Mae gan unigolion a sefydliadau ym maes adeiladu ran allweddol i'w chwarae yn ein taith tuag at gyflawni hyn. Mae cydweithredu yn y diwydiant yn hanfodol i helpu i osod sylfaen ar gyfer datblygu'r sgiliau a\u2019r arbenigedd y mae eu hangen yng Nghymru. Felly, edrychwn ymlaen at weithio gyda CWIC i alluogi Deall Eich Pw\u0302er ac i helpu i gyflawni sero net yn ein holl gartrefi.\u201dMae'r modiwl wedi'i leoli yn Abertawe a bydd yn mynd ar daith yn fuan. Os oes gennych ddiddordeb mewn ymweld neu gadw lle mewn sesiwn, gallwch weld lle mae'r cyfleuster a lle y bydd nesaf trwy anfon neges e-bost at cwic@uwtsd.ac.uk."}, {"text_idx": "#000005", "text": "Air & Ground source heat pumps"}, {"text_idx": "#000006", "text": "Llwyrdrochiad ar gyfer Disgyblion Adeiladu"}, {"text_idx": "#000008", "text": "Login with your site account"}, {"text_idx": "#000009", "text": "Not a member yet? Register now"}, {"text_idx": "#000010", "text": "Please sign me up for news!"}, {"text_idx": "#000011", "text": "Are you a member? Login now"}]